Bon Jovi

Οι Bon Jovi είναι αμερικανικό hard rock συγκρότημα από το Σέιριβιλ του Νιου Τζέρσι. Κάποια από τα πιο γνωστά τους τραγούδια είναι τα You Give Love a Bad Name, Livin' On a Prayer, It's My Life, Have a Nice Day, Always κ.α. Είναι ένα από τα πιο πετυχημένα hard rock συγκροτήματα όλων των εποχών, καθώς έχουν πουλήσει πάνω από 130 εκατομμύρια δίσκους.

Ιστορία 
Οι Μπον Τζόβι δημιουργήθηκαν στις 14 Μαρτιου το 1983 από τους Τζον Φράνσις Μποντζιόβι, Ντέιβιντ Μπράιαν, Αλεκ Τζον Σατς, Τίκο Τόρρες και Ντέιβ Σάμπο ο οποίος πολύ γρήγορα εγκατέλειψε το γκρουπ και αντικαταστάθηκε από τον Ρίτσι Σαμπόρα. Τα μέλη έμειναν μαζί για περίπου μία δεκαετία. Την επόμενη χρονιά, το συγκρότημα βγάζει τον πρώτο, ομώνυμο, δίσκο, που περιείχε την πρώτη τους επιτυχία Runaway. Έπειτα,το συγκρότημα άνοιξε συναυλίες των ZZ Top, Kiss και Scorpions. Ο δεύτερός τους δίσκος 7800° Fahrenheit (7800 Φαρενάιτ) δεν σημειώνει, ωστόσο, μεγάλη εμπορική επιτυχία. Το 1986, πάντως, το συγκρότημα ηχογράφησε και έβγαλε στα δισκοπωλεία το Slippery When Wet, όπου περιέχει τις μεγάλες επιτυχίες You Give Love a Bad Name και Livin' On a Prayer. Και τα δύο τραγούδια έφτασαν στο νούμερο ένα των ΗΠΑ. Ο δίσκος αυτός είναι, προς το παρόν, ο πιο επιτυχημένος τους εμπορικά. Ο επόμενός τους δίσκος, New Jersey, έμεινε στη κορυφή για τέσσερις συνεχόμενες εβδομάδες και στις ΗΠΑ πούλησε 7 εκατ. δίσκους. Το 1992, το συγκρότημα έβγαλε τον δίσκο Keep the Faith. Μετά από αυτό, ο μπασίστας Άλεκ Τζον Σατς αποφάσισε να αποχωρίσει από το συγκρότημα και αντικαταστάθηκε από τον Χιου ΜακΝτόναλντ ο οποίος συνεχίζει στο πλευρό των Μπον Τζόβι μέχρι σήμερα. Το 1996, το συγκρότημα κυκλοφορεί το άλμπουμ These Days (Διζ Ντέιζ)το οποίο σημειώνει αρκετά μεγάλη επιτυχία τόσο στις ΗΠΑ όσο και στην Ευρώπη, αφού τραγούδια όπως το Hey God, Dry County και These Days κατέχουν υψηλές θέσεις στα charts. Το 2000, έπειτα από φήμες που ήθελαν το συγκρότημα να διαλυθεί, οι Μπον Τζόβι έβγαλαν τον δίσκο Crush (Κρας), ο οποίος περιείχε το monster hit και μια από τις μεγαλύτερες επιτυχίες τους, It's My Life. Το 2005, το συγκρότημα κυκλοφορεί ένα ακόμα πολύ πετυχημένο δίσκο, το Have a Nice Day, που περιέχει το ομότιτλο τραγούδι. Το 2007, οι Μπον Τζόβι έβγαλαν το κάντρι-ροκ άλμπουμ Lost Higway που σημείωσε μεγάλη επιτυχία στις ΗΠΑ, όχι όμως και στην Ευρώπη. Τέλος, στα τέλη του 2009, το συγκρότημα αποφάσισε να επιστρέψει στην ροκ φόρμα του και έτσι κυκλόρησε τον δίσκο The Circle. Ανάμεσα στα δέκα studio albums του συγκροτήματος, οι Μπον Τζόβι έχουν κυκλοφορήσει 4 compilation albums, ένα live και ένα box set. Ο Ντέιβιντ Μπράιαν, ο Τζον Μπον Τζόβι και ο Ρίτσι Σαμπόρα έχουν στο ενεργητικό τους από δυο solo albums ο καθένας.

Δισκογραφία 
Studio Albums
 Bon Jovi (1984)
 7800° Fahrenheit (1985)
 Slippery When Wet (1986)
 New Jersey (1988)
 Keep the Faith (1992)
 These Days (1995)
 Crush (2000)
 Bounce (2002)
 Have a Nice Day (2005)
 Lost Highway (2007)
 The Circle (2009)
 What About Now (2013)
 This House Is Not For Sale (2016)

Compilation albums
 Crossroad (1998)
 Gold (2001)
 This left feels right (2003)
 Greatest Hits (2010)
 Burning Bridges (2015)
 This house is not for sale (2016)

Live
 One Wild Night Live (2001)
 Bon Jovi Live (2011)

Box sets
 100,000,000 Bon Jovi fans can't be wrong (2004)

Εξωτερικοί σύνδεσμοι 

 Επίσημη ιστοσελίδα
 Bon Jovi στο Allmusic

Νικητές World Music Awards
Βραβευμένοι με Γκράμι
Βραβευμένοι με Brit
Αμερικανικά glam metal συγκροτήματα
Αμερικανικά hard rock συγκροτήματα
Αμερικανικά pop rock συγκροτήματα
Rock συγκροτήματα από το Νιου Τζέρσεϊ